stanford-oval/wikipedia huggingface dataset:
ฤดูพายุไต้ฝุ่นแปซิฟิก พ.ศ. 2546
รายชื่อพายุ > ชื่อสากล

กรมอุตุนิยมวิทยาญี่ปุ่น (JMA) จะเป็นหน่วยงานที่กำหนดชื่อให้กับพายุหมุนเขตร้อน เมื่อระบบได้รับการประมาณว่า มีความเร็วลมเฉลี่ยภายใน 10 นาที ที่ 65 กิโลเมตรต่อชั่วโมง (40 ไมล์ต่อชั่วโมง) โดย JMA จะคัดเลือกชื่อจากรายการ 140 ชื่อ ซึ่งได้รับการปรับปรุงโดย 14 ประเทศสมาชิกและดินแดนของคณะกรรมการเศรษฐกิจและสังคมแห่งเอเชียและแปซิฟิก (ESCAP)/WMO คณะกรรมการไต้ฝุ่น โดยรายชื่อด้านล่างจะเป็นรายชื่อ พร้อมเลขรหัสพายุ ชื่อที่ใช้เป็นชื่อแรกของฤดูกาล 2546 คือ ยันยัน จากชุดที่ 3 และชื่อที่ใช้เป็นชื่อสุดท้ายคือ ลูปิต จากชุดที่ 4 รวมมีชื่อจากชุดรายชื่อถูกใช้ 21 ชื่อ
| รายชื่อพายุหมุนเขตร้อนสากลของมหาสมุทรแปซิฟิกตะวันตกในฤดูกาล 2546> ชุด | รายชื่อพายุหมุนเขตร้อนสากลของมหาสมุทรแปซิฟิกตะวันตกในฤดูกาล 2546> รหัสพายุ | รายชื่อพายุหมุนเขตร้อนสากลของมหาสมุทรแปซิฟิกตะวันตกในฤดูกาล 2546> ชื่อพายุ | รายชื่อพายุหมุนเขตร้อนสากลของมหาสมุทรแปซิฟิกตะวันตกในฤดูกาล 2546> ชุด | รายชื่อพายุหมุนเขตร้อนสากลของมหาสมุทรแปซิฟิกตะวันตกในฤดูกาล 2546> รหัสพายุ | รายชื่อพายุหมุนเขตร้อนสากลของมหาสมุทรแปซิฟิกตะวันตกในฤดูกาล 2546> ชื่อพายุ | รายชื่อพายุหมุนเขตร้อนสากลของมหาสมุทรแปซิฟิกตะวันตกในฤดูกาล 2546> ชุด | รายชื่อพายุหมุนเขตร้อนสากลของมหาสมุทรแปซิฟิกตะวันตกในฤดูกาล 2546> รหัสพายุ | รายชื่อพายุหมุนเขตร้อนสากลของมหาสมุทรแปซิฟิกตะวันตกในฤดูกาล 2546> ชื่อพายุ | รายชื่อพายุหมุนเขตร้อนสากลของมหาสมุทรแปซิฟิกตะวันตกในฤดูกาล 2546> ชุด | รายชื่อพายุหมุนเขตร้อนสากลของมหาสมุทรแปซิฟิกตะวันตกในฤดูกาล 2546> รหัสพายุ | รายชื่อพายุหมุนเขตร้อนสากลของมหาสมุทรแปซิฟิกตะวันตกในฤดูกาล 2546> ชื่อพายุ |
| --- | --- | --- | --- | --- | --- | --- | --- | --- | --- | --- | --- |
| ชุดที่ 3 | 0301 | ยันยัน (Yanyan) | ชุดที่ 3 | 0307 | อิมบูโด (Imbudo) | ชุดที่ 4 | 0313 | ตู้เจวียน (Dujuan) | ชุดที่ 4 | 0319 | เมอโลร์ (Melor) |
| ชุดที่ 3 | 0302 | คูจิระ (Kujira) | ชุดที่ 3 | 0308 | โคนี (Koni) | ชุดที่ 4 | 0314 | แมมี (Maemi) | ชุดที่ 4 | 0320 | เนพาร์ตัก (Nepartak) |
| ชุดที่ 3 | 0303 | จันหอม (Chan-hom) | ชุดที่ 3 | 0309 | มรกต (Morakot) | ชุดที่ 4 | 0315 | ฉอยหวั่น (Choi-wan) | ชุดที่ 4 | 0321 | ลูปิต (Lupit) |
| ชุดที่ 3 | 0304 | หลิ่นฟา (Linfa) | ชุดที่ 3 | 0310 | เอตาว (Etau) | ชุดที่ 4 | 0316 | คปปุ (Koppu) |  |  |  |
| ชุดที่ 3 | 0305 | นังกา (Nangka) | ชุดที่ 3 | 0311 | หว่ามก๋อ (Vamco) | ชุดที่ 4 | 0317 | เกดสะหนา (Ketsana) |  |  |  |
| ชุดที่ 3 | 0306 | เซาเดโลร์ (Soudelor) | ชุดที่ 4 | 0312 | กรอวาญ (Krovanh) | ชุดที่ 4 | 0318 | ป้าหม่า (Parma) |  |  |  |
รายชื่อพายุ > ฟิลิปปินส์

สำนักงานบริหารบรรยากาศ ธรณีฟิสิกส์ และดาราศาสตร์แห่งฟิลิปปินส์ (PAGASA) จะใช้ชื่อของตัวเองหากมีพายุใดก่อตัวหรือเคลื่อนผ่านพื้นที่รับผิดชอบของตน ชุดรายชื่อนี้มีกำหนดจะถูกนำมาใช้อีกครั้งในฤดูกาล ค.ศ. 2007 (พ.ศ. 2550) เนื่องจากเป็นชุดรายชื่อที่เริ่มใหม่ จึงไม่มีชื่อใดในรายการนี้ที่ถูกถอนเลย ส่วนชื่อที่ไม่ถูกใช้จะทำเป็น อักษรสีเทา
| รายชื่อพายุหมุนเขตร้อนท้องถิ่นฟิลิปปินส์ในฤดูกาล 2546 |
| --- | --- | --- | --- | --- |
| อามัง (Amang) (0302) | ฟัลโกน (Falcon) (0205) | กาบายัน (Kabayan) (0310) | โปกี (Pogi) (0314) | อูร์ซูลา (Ursula) |
| บาตีโบต (Batibot) | Goring (โกริง) | ลาไก (Lakay) | กีเยล (Quiel) | บีริง (Viring) (0319) |
| เชเดง (Chedeng) (0304) | ฮารูโรต (Harurot) (0307) | มานัง (Manang) (0311) | โรสกัส (Roskas) (0315) | เวง (Weng) (0320) |
| โดโดง (Dodong) (0305) | อีเนง (Ineng) | นีนา (Niña) (0312) | ซีกัต (Sikat) (0316) | โยโยย (Yoyoy) (0321) |
| เอไก (Egay) (0306) | ฮัวนิง (Juaning) (0309) | โอนโยก (Onyok) (0313) | ตีโซย (Tisoy) (0317) | ซิกซัก (Zigzag) |
รายชื่อเพิ่มเติม
| อาเบ (Abe) (ไม่ถูกใช้) | ชาริง (Charing) (ไม่ถูกใช้) | เอสโตย (Estoy) (ไม่ถูกใช้) | เฮนิง (Gening) (ไม่ถูกใช้) | อีโรก (Irog) (ไม่ถูกใช้) |
| เบร์โต (Berto) (ไม่ถูกใช้) | ดังกิต (Danggit) (ไม่ถูกใช้) | ฟัวโก (Fuago) (ไม่ถูกใช้) | ฮันติก (Hantik) (ไม่ถูกใช้) | ไฮเม (Jaime) (ไม่ถูกใช้) |
รายชื่อพายุ > การถอนชื่อ

บทความหลัก: รายชื่อพายุไต้ฝุ่นแปซิฟิกที่ถูกถอนชื่อ และ รายชื่อพายุถูกปลดของฟิลิปปินส์
ชื่อ อิมบูโด และ แมมี ถูกถอนโดยคณะกรรมการไต้ฝุ่น โดยคณะกรรมการได้เลือกชื่อ โมลาเบ และ มูจีแก ขึ้นมาแทนตามลำดับ ขณะที่ชื่อ ยันยัน นั้นทางการฮ่องกงได้ร้องขอให้ถอนชื่อดังกล่าวออก และใช้ชื่อ ดอลฟิน แทน นอกจากนี้ชื่อ โคนี ในอักษรละตินยังถูกเปลี่ยนจาก Koni เป็น Goni ด้วย เนื่องจากพบว่าการใช้ตัว K นั้นเป็นการสะกดผิด
ส่วน PAGASA ได้ประกาศถอนชื่อ ฮารูโรต (Harurot) ออกเนื่องจากสร้างความเสียหายอย่างมาก และเลือกชื่อ ฮันนา (Hanna) ขึ้นมาแทนที่
ดูเพิ่ม

สถานีย่อยพายุหมุนเขตร้อน
รายชื่อฤดูพายุไต้ฝุ่นแปซิฟิก
ฤดูพายุเฮอร์ริเคนแปซิฟิก พ.ศ. 2546
ฤดูพายุเฮอร์ริเคนแอตแลนติก พ.ศ. 2546
ฤดูพายุไซโคลนมหาสมุทรอินเดีย พ.ศ. 2546
ฤดูพายุไซโคลนมหาสมุทรอินเดียตะวันตก-ใต้: 2545–2546, 2546–2547
ฤดูพายุไซโคลนภูมิภาคออสเตรเลีย: 2545–2546, 2546–2547
ฤดูพายุไซโคลนแปซิฟิกใต้: 2545–2546, 2546–2547
แหล่งข้อมูลอื่น

กรมอุตุนิยมวิทยาญี่ปุ่น (อังกฤษ)
กรมอุตุนิยมวิทยาจีน (อังกฤษ)
ดิจิทัลไต้ฝุ่น (อังกฤษ)
หอสังเกตการณ์ฮ่องกง (อังกฤษ)
ศูนย์ร่วมเตือนไต้ฝุ่น (อังกฤษ)
สำนักบริหารอุตุนิยมวิทยาเกาหลี (อังกฤษ)
ศูนย์บริการสภาพอากาศแห่งชาติกวม (อังกฤษ)
กรมอุตุนิยมวิทยามาเลเซีย (มลายู)
PAGASA (อังกฤษ)
สำนักสภาพอากาศกลางไต้หวัน (อังกฤษ)
TCWC จาการ์ตา (อินโดนีเซีย)
กรมอุตุนิยมวิทยาไทย
ไต้ฝุ่น2000 (อังกฤษ)
สำนักบริการพลังงานอุตุนิยมวิทยาแห่งชาติเวียดนาม (อังกฤษ)
| ด ค กฤดูพายุไต้ฝุ่นแปซิฟิก พ> ศ. 2540-2549 |
| --- | --- |
ก่อนหน้า: 2539 2540, 2541, 2542, 2543, 2544, 2545, 2546, 2547, 2548, 2549 ต่อไป: 2550
พระมงคลรังษี (สุวัฒน์ จนฺทสุวณฺโณ)

| พระมงคลรังษี,วิ>  (สุวัฒน์ จนฺทสุวณฺโณ) |
| --- | --- |

ชื่ออื่น: หลวงปู่ธรรมรังษี
ส่วนบุคคล
เกิด: 6 เมษายน พ.ศ. 2462 (87 ปี)
มรณภาพ: 9 ตุลาคม พ.ศ. 2549
นิกาย: มหานิกาย
การศึกษา: ป.4,ครุศาสตร์บัณฑิต(กิตติมศักดิ์) โปรแกรมวิชาจิตวิทยาและการแนะแนว
ตำแหน่งชั้นสูง
ที่อยู่: พระพุทธบาทพนมดิน จังหวัดสุรินทร์​
อุปสมบท: 3 พฤษภาคม พ.ศ. 2481
พรรษา: 68
ตำแหน่ง: อดีตเจ้าอาวาสวัดพระพุทธบาทพนมดิน อำเภอท่าตูม จังหวัดสุรินทร์
พระมงคลรังษี,วิ. นามเดิม สุวัฒน์ ฉิง ฉายา จนฺทสุวณฺโณ อดีตเจ้าอาวาสวัดพระพุทธบาทพนมดิน อำเภอท่าตูม จังหวัดสุรินทร์ เป็นพระเกจิมหาเถราจารย์ผู้อุดมเวทย์วิทยาคมแห่งดินแดนอิสานใต้
ชาติภูมิ

พระมงคลรังษี,วิ. นามเดิมชื่อ  สุวัฒน์ ฉิง (ព្រះមង្គលរង្សី​ វិ.)
เกิดเมื่อวันที่ ๖ เมษายน พ.ศ. ๒๔๖๒
ภูมิลำเนาเดิมมาตุภูมิ  ตำบลเกีย อำเภอโมงฤษี (อำเภอโมงรือแซ็ยในปัจจุบัน) จังหวัดพระตะบอง ประเทศกัมพูชา
ชาติภูมิ > บรรพชาและอุปสมบท

เมื่ออายุได้ ๑๔ ปี ได้บรรพชาเป็นสามเณร ๑ พรรษา แล้วลาสิกขาออกมาช่วยบิดา-มารดา ทำงานจนอายุครบ ๒๐ ปี บริบูรณ์จึงได้อุปสมบท
อุปสมบทเป็นพระภิกษุ  เมื่อวันที่ ๓ พฤษภาคม พ.ศ. ๒๔๘๑ ณ พัทธสีมาอุโบสถวัดเวฬุวนาราม​ (វត្តវេឡុវនារាម) ตำบลเกีย (ឃុំកៀ) อำเภอโมงรือแซ็ย (ស្រុកមោងឬស្សី) จังหวัดพระตะบอง (ខេត្តបាត់ដំបង) ประเทศกัมพูชา โดยมีพระสุวัณณเถระ  เป็นพระอุปัชฌาย์ ,พระสุวัณณปัญโญ  เป็นพระกรรมวาจาจารย์ ,พระจันทัตตเถระ  เป็นพระอนุสาวนาจารย์ พระอุปัชฌาย์ได้ให้นามฉายาว่า “ จนฺทสุวณฺโณ ”
ชาติภูมิ > วุฒิการศึกษา / วิทยฐานะ

เมื่อปฐมวัยได้ศึกษาจนจบการศึกษาภาคบังคับ (เทียบเท่าชั้น ป.๔ ของไทย)
ชาติภูมิ > งานปกครองคณะสงฆ์

ไดรับการแต่งตั้งให้ดำรงตำแหน่งเป็นเจ้าคณะอำเภอโมงรือแซ็ย จังหวัดพระตะบอง ประเทศกัมพูชา
พ.ศ. 2540 ได้รับการแต่งตั้งเป็นเจ้าอาวาสวัดพระพุทธบาทพนมดิน อำเภอท่าตูม จังหวัดสุรินทร์
ชาติภูมิ > การเข้าสู่ประเทศไทยเนื่องจากภัยสงครามกลางเมืองในประเทศกัมพูชา

พระมงคลรังษี,วิ. (สุวัฒน์ จนฺทสุวณฺโณ) หรือหลวงปู่ธรรมรังษีเป็นพระที่มีใจใฝ่ปฏิบัติสมาธิภาวนา และกรรมฐาน ได้ศึกษาวิปัสสนากรรมฐานควบคู่กับการศึกษาพระเวทย์วิทยาคมจากพระเกจิอาจารย์ หลายรูปในประเทศกัมพูชาตลอด ๓๕ พรรษา จนมีวิชาแก่กล้าแตกฉานและเชี่ยวชาญหลายแขนงเป็นที่เคารพนับถือของชาวบ้าน และจังหวัดใกล้เคียงในประเทศกัมพูชาในสมัยนั้นเป็นอย่างมาก นับตั้งแต่หลวงปู่ธรรมรังษีท่านอายุ ๒๐ ปี ท่านเน้นศึกษาสายพระเวทย์ วิทยาคมจากครูบาอาจารย์หลากหลายสำนัก รวมทั้งศึกษากับพระสังฆราชชวน นาถ (พระสังฆราชองค์ก่อนในยุค ๒๔๙๐) ซึ่งพระสังฆราชชวน นาถ ท่านเป็นมหาปราชญ์แห่งประเทศกัมพูชา หลวงปู่ธรรมรังษีท่านเรียนพระเวทย์เขมรโบราณชั้นสูง ตลอดระยะเวลา ๓๕ ปี  (ถึงอายุ ๕๕ ปี) ควบคู่กับการปฏิบัติกรรมฐาน ก่อนที่หลวงปู่ธรรมรังษีจะหันมามุ่งเน้นการปฏิบัติกรรมฐานอย่างจริงจังเพียงอย่างเดียวในครั้งเวลาต่อมาในขณะนั้นหลวงปู่ได้รับสมณศักดิ์ เป็น “ พระครูธรรมรังษี “ เป็นเจ้าคณะอำเภอโมงรือแซ็ย
เมื่อ พ.ศ. ๒๔๑๘ ขณะที่สงครามกลางเมืองในประเทศกัมพูชาร้อนระอุถึงขั้นวิกฤตนั้นหลวงปู่ธรรมรังษีในฐานะทายาทผู้สืบต่ออายุพระพุทธศาสนาตกอยู่ในฝ่ายตรงข้ามเขมรแดง เนื่องจากวัดวาอารามในจังหวัดใกล้เคียงจังหวัดพระตะบอง ถูกทำลายเสียหายและถูกยึดเป็นค่ายทหาร พระสงฆ์องค์ใดไม่อ่อนน้อมยอมลาสิกขาเข้าเป็นพวกจะถูกทรมานถึงชีวิต ที่หนีรอดก็กระจัดกระจายไม่ทราบชะตากรรม
คืนวันหนึ่ง ในขณะที่หลวงปู่ท่านนั่งเจริญสมาธิภาวนาในกลางดึกสงัด เกิดนิมิตทางหู ได้ยินเสียงประกาศกึกก้องมาแต่ไกล และใกล้เข้ามา ใกล้เข้ามา ท่านยังคงนั่งนิ่งดำรงสติมั่น และเกิดภาพนิมิตเบื้องหน้าปรากฏชัดเจน คือองค์พระบาทสมเด็จพระเจ้าอยู่หัวฯ ของชาวไทย เสด็จยืนอยู่ใต้ร่มโพธิ์ใหญ่ มีข้าราชบริพารนั่งคุกเข่าเฝ้าถวายความเคารพอยู่เนืองแน่น หลวงปู่ท่านเพ่งมองภาพนั้นอยู่นานจนกระทั่งเลือนหายไป ภาพดังกล่าวยังคงติดตาหลวงปู่ธรรมรังษีมาโดยตลอด วันรุ่งขึ้นหลวงปู่ท่านได้เล่ามงคลนิมิตให้บรรดาญาติโยมและพระลูกวัดฟัง และเอ่ยบอกว่าประเทศไทยนี้ปลอดภัยที่สุด เพราะอยู่ภายใต้พระบรมโพธิสมภารพระบารมีองค์สมเด็จพระเจ้าอยู่หัวฯ จะพาญาติโยมและพระลูกวัดทั้งหลายอพยพหนีร้อนมาพึ่งเย็น ข่าวนี้แพร่กระจายไปทั่วจากนั้นหลวงปู่จึงพาคณะและพระ ๔ รูป เดินทางเช้าตรู่ วันที่ ๑๐ เมษายน พ.ศ. ๒๕๑๘ คล้อยหลังเพียงหนึ่งวันอำเภอโมงรือแซ็ย ได้ถูกเขมรแดงยึดไว้ได้ใน วันที่ ๑๑ เมษายน พ.ศ. ๒๕๑๘
ชาติภูมิ > เกียรติคุณที่ได้รับ

วันที่ 8 เมษายน พ.ศ. 2547 สถาบันราชภัฏสุรินทร์ มีมติถวายปริญญาครุศาสตร์บัณฑิต (กิตติมศักดิ์)  โปรแกรมวิชาจิตวิทยาและการแนะแนว ถวายแด่ พระครูมงคลธรรมวุฒิ (สุวัฒน์ จนฺทสุวณฺโณ) ในปีการศึกษา 2546
สมณศักดิ์

ได้รับสมณศักดิ์ เป็น "พระครูธรรมรังษี" (ព្រះគ្រួធម្មរង្សី) เป็นเจ้าคณะอำเภอโมงรือแซ็ย  จังหวัดพระตะบอง ประเทศกัมพูชา
วันที่ 29 มกราคม พ.ศ. 2545 เข้าเฝ้าสมเด็จพระมหาสุเมธาธิบดี สมเด็จพระสังฆราชฝ่ายมหานิกายแห่งประเทศกัมพูชา ได้รับประทานสมณศักดิ์พัดยศราชอาณาจักรกัมพูชาเป็นพระราชาคณะชั้นธรรม ที่ "พระธรรมวิริยาจารย์" (ព្រះធម្មវិរិយាចារ្យ)
ได้รับแต่งตั้งจากพระเทพปัญญาเมธี (ทองอยู่ ญาณวิสุทฺโธ) เจ้าคณะจังหวัดสุรินทร์ ให้ดำรงตำแหน่งฐานานุกรมในพระราชาคณะชั้นเทพ ฐานานุศักดิ์ที่ "พระครูสังฆรักษ์สุวัฒน์ จนฺทสุวณฺโณ"
5 ธันวาคม พ.ศ. 2545 เนื่องในวโรกาสอันเป็นวันมหามงคลเฉลิมพระชนมพรรษาพระบาทสมเด็จพระปรมินทรมหาภูมิพลอดุลยเดช ได้รับพระบรมราชโองการโปรดพระราชทานตั้งสมณศักดิ์พระครูสัญญาบัตร มีพัดยศสมณศักดิ์ประจำตำแหน่ง เป็นพระครูสัญญาบัตรเจ้าอาวาสวัดราษฎร์ชั้นโท ในราชทินนามที่ “พระครูมงคลธรรมวุฒิ”(จร.ชท.)
12 สิงหาคม พ.ศ. 2547 เนื่องในวโรกาสที่สมเด็จพระนางเจ้าสิริกิติ์ พระบรมราชินีนาถ ทรงเจริญพระชนมพรรษาครบ 6 รอบ 72 พรรษา ได้รับพระบรมราชโองการโปรดพระราชทานสัญญาบัตรตั้งสมณศักดิ์ขึ้น เป็นพระราชาคณะชั้นสามัญยก ฝ่ายวิปัสสนาธุระ  ในราชทินนามที่ “พระมงคลรังษี,(สย.วิ.)”
สมณศักดิ์ > ถึงแก่มรณภาพ

วันที่ 9 ตุลาคม พ.ศ. 2549 เวลา 22.48 น. พระมงคลรังษี, วิ.(สุวัฒน์ จนฺทสุวณฺโณ) ถึงแก่มรณภาพด้วยโรคชรา ณ โรงพยาบาลวิชัยยุทธ กรุงเทพมหานคร ขณะเข้ามารักษาอาการอาพาธ สิริอายุ สิริอายุ 87 ปี 68 พรรษา  และมีพิธีพระราชทานเพลิงศพ ณ เมรุชั่วคราววัดพระพุทธบาทเขาพนมดิน อำเภอท่าตูม จังหวัดสุรินทร์ ในวันที่ 5 เมษายน พ.ศ.2558 เวลา 17.00น.
| ก่อนหน้า |  | พระมงคลรังษี (สุวัฒน์ จนฺทสุวณฺโณ) |  | ถัดไป |
| --- | --- | --- | --- | --- |
| - |  |   พระราชาคณะชั้นสามัญ พระมงคลรังษี   (12 สิงหาคม พ.ศ.2547 - 9 ตุลาคม พ.ศ 2549) |  | พระมงคลรังษี (เหลือ มหาปญฺโญ) |
พัดยศสมณศักดิ์พระมงคลรังษี (สุวัฒน์ จนฺทสุวณฺโณ)
สิริพงษ์ จรัสศรี

| พระคุณเจ้าซิลวิโอ สิริพงษ์ จรัสศรี |
| --- | --- |


มุขนายกมิสซังราชบุรี
อยู่ในวาระ
เริ่มดำรงตำแหน่ง  13 มิถุนายน ค.ศ. 2023
ก่อนหน้า: ยอห์น บอสโก ปัญญา กฤษเจริญ
มุขนายกมิสซังจันทบุรี
ดำรงตำแหน่ง 4 เมษายน ค.ศ. 2009 – 13 มิถุนายน ค.ศ. 2023
ก่อนหน้า: ลอเรนซ์ เทียนชัย สมานจิต
 
ข้อมูลส่วนบุคคล
เกิด: 10 ธันวาคม พ.ศ. 2502 (65 ปี) ราชบุรี
เชื้อชาติ: ไทย
ศาสนา: คริสต์นิกายโรมันคาทอลิก
บุพการี: ยอห์น บัปติส เกษตร จรัสศรี (บิดา) ลูซีอา เดือนฉาย จรัสศรี (มารดา)
ที่อยู่อาศัย: สำนักมิสซังราชบุรี
เว็บไซต์: http://www.ratchaburidio.or.th/


พระคุณเจ้าซิลวิโอ สิริพงษ์ จรัสศรี เป็นมุขนายกประจำเขตมิสซังราชบุรีองค์ที่ปัจจุบัน ได้รับแต่งตั้งเมื่อวันที่ 13 มิถุนายน พ.ศ. 2566 ก่อนหน้านี้ได้ดำรงตำแหน่งมุขนายกมิสซังจันทบุรีและได้รับการอภิเษกเป็นมุขนายกโดยพระคุณเจ้าลอเรนซ์ เทียนชัย สมานจิต ณ โรงเรียนดาราสมุทร ศรีราชา จังหวัดชลบุรี เมื่อวันที่ 4 กรกฎาคม พ.ศ. 2552
ประวัติ

ซิลวิโอ สิริพงษ์ จรัสศรี เกิดเมื่อวันที่ 10 ธันวาคม พ.ศ. 2502 ที่อำเภอบางคนที จังหวัดสมุทรสงคราม เป็นบุตรคนที่ 2 ในจำนวน 5 คน พระคุณเจ้าเป็นสัตบุรุษอาสนวิหารแม่พระบังเกิด บางนกแขวก เป็นบุตรของยอห์น บัปติสต์ เกษตร จรัสศรี กับ ลูชีอา เดือนฉาย จรัสศรี ได้รับศีลล้างบาปเมื่อวันที่ 16 ธันวาคม พ.ศ. 2502 โดยบาทหลวงเปโตร ชวลิต วินิตกุล โดยมี เปโตร จรรยา ระงับพิศม์ เป็นพ่อทูลหัว
เมื่อพระคุณเจ้าอายุได้ 12 ปีจึงได้ตัดสินใจเข้าศึกษาที่บ้านเณรเล็กแม่พระนิรมลราชบุรี ในปี พ.ศ. 2514 และศึกษาต่อที่บ้านเณรกลาง บ้านเณรพระวิสุทธิวงศ์ นครราชสีมา ในปี พ.ศ. 2521 จนกระทั่งได้เข้าศึกษาต่อที่วิทยาลัยแสงธรรมเมื่อปี พ.ศ. 2522 ก่อนที่จะได้รับศีลบรรพชาเป็นบาทหลวงเมื่อวันที่ 9 พฤษภาคม พ.ศ. 2530 ที่อาสนวิหารแม่พระบังเกิด บางนกแขวก โดยพระสังฆราชยอห์น บอสโก มนัส จวบสมัย
หลังจากที่พระคุณเจ้าได้รับศีลบรรพชาเป็นบาทหลวงแล้ว พระคุณเจ้าได้ออกไปอภิบาลดูแลคริสตชนในหลาย ๆ แห่งด้วยกัน เช่น เป็นผู้ช่วยเจ้าอาวาสวัดพระหฤทัย วัดเพลง เจ้าอาวาสวัดนักบุญลูกา หนองนางแพรว รองอธิการ และอธิการสามเณราลัยแม่พระนิรมล ราชบุรี เจ้าอาวาสรองอาสนวิหารนักบุญยอห์น บอสโก ราชบุรี รองอธิการวิทยาลัยแสงธรรม และได้รับแต่งตั้งเป็นอุปมุขนายกประจำเขตมิสซังราชบุรีในปี พ.ศ. 2549 จนกระทั่งได้รับแต่งตั้งเป็นมุขนายกประจำมุขมณฑลจันทบุรีจากสมเด็จพระสันตะปาปาเบเนดิกต์ที่ 16 เมื่อวันที่ 4 เมษายน พ.ศ. 2552 และได้รับการอภิเษกเป็นมุขนายกประจำมุขมณฑลจันทบุรีจากพระคุณเจ้าเทียนชัย สมานจิต เมื่อวันที่ 4 กรกฎาคม พ.ศ. 2552 ณ โรงเรียนดาราสมุทร จังหวัดชลบุรี
ปัจจุบันได้รับแต่งตั้งให้ดำรงตำแหน่งมุขนายกประจำมุขมณฑลราชบุรีจากสมเด็จพระสันตะปาปาฟรานซิส เมื่อวันที่ 13 มิถุนายน พ.ศ. 2566 และได้ทำพิธีเข้ารบตำแหน่งในวันที่ 5 สิงหาคม พ.ศ. 2566 ณ อาสนวิหารแม่พระบังเกิด บางนกแขวก จังหวัดสมุทรสงคราม
การศึกษา > ระดับประถมต้น

โรงเรียนดรุณานุเคราะห์
การศึกษา > ระดับประถมปลาย / ระดับมัธยมต้น

โรงเรียนดรุณาราชบุรี
การศึกษา > ระดับมัธยมปลาย

ม.ศ.5 โรงเรียนเบญจมราชูทิศ ราชบุรี
การศึกษา > ระดับอุดมศึกษา

ปริญญาตรีศิลปศาสตรบัณฑิต สาขาปรัชญา วิทยาลัยแสงธรรม
ปริญญาตรีศาสนศาสตรบัณฑิต สาขาเทววิทยา วิทยาลัยแสงธรรม
ปริญญาโทเทววิทยาด้านศีลธรรม (Moral Theology)
มหาวิทยาลัยนักบุญโทมัส (Angelicum) กรุงโรม อิตาลี
การทำงาน

ผู้ช่วยเจ้าอาวาสโบสถ์พระหฤทัย วัดเพลง และจิตตาธิการเยาวชนระดับมุขมณฑล พ.ศ. 2530 - พ.ศ. 2531
เจ้าอาวาสโบสถ์นักบุญลูกา หนองนางแพรว พ.ศ. 2531
รองอธิการบ้านเณรแม่พระนิรมล ราชบุรี พ.ศ. 2532 - พ.ศ. 2533
รับการอบรมเรื่อง Evangelization ณ ประเทศฟิลิปปินส์ และศึกษาที่สถาบัน EAPI ประเทศฟิลิปปินส์ พ.ศ. 2534
อธิการบ้านเณรแม่พระนิรมล ราชบุรี พ.ศ. 2535 - พ.ศ. 2538
เจ้าอาวาสโบสถ์รองอาสนวิหารนักบุญยอห์น บอสโก ราชบุรี พ.ศ. 2539 - พ.ศ. 2540
ศึกษาต่อระดับปริญญาโท สาขาวิชา Moral Theology ที่ประเทศอิตาลี พ.ศ. 2541 - พ.ศ. 2543
รองอธิการบ้านเณรแสงธรรม และอาจารย์วิทยาลัยแสงธรรม สามพราน พ.ศ. 2544 - พ.ศ. 2548
ร่วมโครงการพักภารกิจฟื้นฟูชีวิตสงฆ์ พ.ศ. 2548
อุปมุขนายกสังฆมณฑลราชบุรี และประธานคณะกรรมการบริหารมุขมณฑล พ.ศ. 2549 - พ.ศ. 2552
รักษาการอธิการบ้านเณรแม่พระนิรมล ราชบุรี พ.ศ. 2550
อธิการโรงเรียนดรุณาราชบุรี และโรงเรียนดรุณาราชบุรีพณิชยการ และเจ้าอาวาสโบสถ์รองอาสนวิหารนักบุญยอห์น บอสโก ราชบุรี พ.ศ. 2551
มุขนายกประจำมุขมณฑลจันทบุรีองค์ปัจจุบัน 4 เมษายน พ.ศ. 2552 - 13 มิถุนายน พ.ศ. 2566
ดำรงตำแหน่งมุขนายกประจำมุขมณฑลราชบุรีองค์ปัจจุบัน 13 มิถุนายน พ.ศ. 2566 - ปัจจุบัน
ประกาศแต่งตั้งมุขนายกเขตมิสซังจันทบุรี

สำนักเลขาธิการสภาประมุขแห่งบาทหลวงโรมันคาทอลิกแห่งประเทศไทย ได้รับแจ้งข่าวจากสถานเอกอัครสมณทูตวาติกันประจำประเทศไทย แจ้งให้ทราบว่าสมเด็จพระสันตะปาปาเบเนดิกต์ที่ 16 ทรงแต่งตั้งบาทหลวงซิลวีโอ สิริพงษ์ จรัสศรี เป็นมุขนายก เขตปกครองมุขมณฑลจันทบุรี เมื่อวันที่ 4 เมษายน ค.ศ. 2009
ด้วยสมเด็จพระสันตะปาปาเบเนดิกต์ที่ 16 ทรงรับการลาเกษียณของเทียนชัย สมานจิต ประมุขเขตมิสซังจันทบุรี และทรงแต่งตั้งบาทหลวงซิลวีโอ สิริพงษ์ จรัสศรี อุปมุขนายกเขตมิสซังราชบุรี เป็นประมุของค์ใหม่ของมุขมณฑลจันทบุรี
คติพจน์

{{คำพูด|ผมได้เลือกคติพจน์ประจำตัว เป็นภาษาละตินว่า "PAX ET CARITAS" แปลว่า "สันติภาพและความรัก" คติพจน์คำนี้ คล้ายกับที่พระคุณเจ้าพเยาว์ มณีทรัพย์ได้ใช้มา ก่อนว่า "ความรักและสันติสุข"
ผมเลือกใช้ "สันติภาพและความรัก" ซึ่งมาจากคำภาวนา ของนักบุญฟรังซิส อัสซีซี และเป็นคำทักทายของคณะฟรังซิสกัน เวลาพบกันเขาจะทักกันว่า "สันติภาพและความดี" ผมเองชอบบทภาวนาของนักบุญฟรังซิส อัสซีซีตอนหนึ่งว่า "ขอให้ข้าพเจ้าเป็นเครื่องมือนำสันติ ให้กับเพื่อนพี่น้อง..." เป็นบทภาวนาที่ดีมาก คอยเตือนใจและเป็นพลังสำหรับการดำเนินชีวิต และได้นำมาใช้ในชีวิต ผมก็คิดอยู่นาน ที่สุดก็ใช้เพียงคำว่า เป็นคำสั้นๆ และให้จำง่ายๆ
"สันติภาพและความรัก....ผมก็ตั้งใจว่าจะเป็นเครื่องมือนำสันติภาพและความรัก สำหรับเพื่อนพี่น้องทุกท่าน"
"ชีวิตและการงานในอนาคตจะเป็นอย่างไร ขอฝากไว้ในความร่วมมือของทุกๆ คน ทุกๆ ฝ่าย ภายใต้การทรงนำขององค์พระจิต"|พระคุณเจ้าสิริพงษ์ จรัสศรี
ประกาศแต่งตั้งมุขนายกเขตมิสซังราชบุรี

ในวันที่ 13 มิถุนายน พ.ศ. 2566 สถานเอกอัครสมณทูตวาติกันประจำประเทศไทย แจ้งให้ทราบว่า
ด้วยสมเด็จพระสันตะปาปาฟรานซิส ได้รับการลาออกจากตำแหน่งหน้าที่ประมุขเขตมิสซังราชบุรี (ประเทศไทย) ของพระคุณเจ้ายอห์นบอสโก ปัญญา กฤษเจริญ
และสมเด็จพระสันตะปาปาได้ทรงแต่งตั้ง พระคุณเจ้าซิลวิโอ สิริพงษ์ จรัสศรี ซึ่งปัจจุบันเป็นประมุขเขตมิสซังจันทบุรี ให้ดำรงตำแหน่งประมุขเขตมิสซังราชบุรี
แหล่งข้อมูลอื่น

อัครสังฆมณฑลกรุงเทพฯ
สังฆมณฑลจันทบุรี
หอจดหมายเหตุอัครสังฆมณฑลกรุงเทพฯ เก็บถาวร 2020-05-25 ที่ เวย์แบ็กแมชชีน
ลำดับขั้นของสังฆมณฑลในประเทศไทย
| ก่อนหน้า |  | สิริพงษ์ จรัสศรี |  | ถัดไป |
| --- | --- | --- | --- | --- |
| ยอห์น บอสโก ปัญญา กฤษเจริญ |  | มุขนายกมิสซังโรมันคาทอลิกราชบุรี   (ค.ศ. 2023 — ปัจจุบัน) |  | ว่าง |
| ลอเรนซ์ เทียนชัย สมานจิต |  | มุขนายกมิสซังโรมันคาทอลิกจันทบุรี   (ค.ศ. 2009 — ค.ศ. 2023) |  | ว่าง |
พิธีอภิเษกมุขนายก พระคุณเจ้า ซิลวีโอ สิริพงษ์ จรัสศรี โดย พระคุณเจ้า ลอเรนซ์ เทียนชัย สมานจิต ร่วมกับ พระคาร์ดินัล ไมเกิล มีชัย กิจบุญชู และ อาร์ชบิชอป ซัลวาตอเร เปนนักคีโอ
รพีภัทร เอกพันธ์กุล

| รพีภัทร เอกพันธ์กุล |
| --- | --- |
เกิด: 28 เมษายน พ.ศ. 2528 (39 ปี) อำเภอบ้านนา นครนายก
ส่วนสูง: 187 เซนติเมตร
คู่สมรส: ชนิศา เหลี่ยวไชยพันธุ์   (2555 - ปัจจุบัน)
บุตร: 3 คน
อาชีพ: นักแสดง, พิธีกร, นักร้อง, นายแบบ, ยูทูบเบอร์
ปีที่แสดง: พ.ศ. 2545 - ปัจจุบัน
ผลงานเด่น: ผีขี้เหงา(2545)  เบญจา คีตา ความรัก(2546)  หนี้ชีวิต(2547)  เกิดแต่ตม(2548)  สืบ-สาว-ราว-รัก(2548) ธิดาซาตาน(2549)  ตลาดน้ำดำเนิน..รัก ภาค 2(2551)  เสาร์ 5(2552)  โคกอีเลิ้งหรรษา(2552)  รักในม่านเมฆ(2553)   ค่าของคน(2554)  เสาร์ 5 ตอน...ทับทิมสยาม (2554)  ไข่ลูกเขย (2555)  กุหลาบร้ายของนายตะวัน(2557)  บาปบริสุทธิ์ LIVE (2560)   มือเหนือเมฆ (2560)   มือปราบเหยี่ยวดำ (2561)   พชรมนตรา (2562)   ฟ้ามีตะวัน (2563)   ป้อมปางบรรพ์ (2565)
สังกัด: ช่อง 7HD (2545 - 2565) นักแสดงอิสระ (2566 - ปัจจุบัน)
รพีภัทร เอกพันธ์กุล หรือ น้ำ เกิดเมื่อวันที่ 28 เมษายน พ.ศ. 2528 เป็นนักแสดงชาวไทย
ประวัติ

ก้าวเข้าสู่วงการบันเทิงโดยได้รับตำแหน่ง Dutchie Boy ปี 2001 และเป็นหนึ่งในสมาชิกศิลปินวงเฟรนด์และเมื่อในปี 2545 ซึ่งปัจจุบัน น้ำเป็นนักแสดงและพิธีกรในสังกัดช่อง 7 สี ด้านการศึกษา สำเร็จการศึกษาระดับอนุบาล-ประถมศึกษา โรงเรียนวัดทองย้อย สำเร็จการศึกษาระดับมัธยมศึกษา โรงเรียนนครนายกวิทยาคม สำเร็จการศึกษาระดับปริญญาตรี คณะรัฐศาสตร์ มหาวิทยาลัยรามคำแหง (ภาคพิเศษ) สำเร็จการศึกษาระดับปริญญาโท คณะนิเทศศาสตร์จากมหาวิทยาลัยเฉลิมกาญจนา
ปัจจุบัน น้ำ รพีภัทรได้ประกาศหมั้นและแต่งงานกับชนิศา เหลี่ยวไชยพันธุ์ ดัชชี่เกิร์ล ปี 2009 (พ.ศ. 2552) ในวันเสาร์ที่ 10 มีนาคม พ.ศ. 2555 และมีการฉลองสมรสในวันเสาร์ที่ 24 มีนาคม พ.ศ. 2555
ปัจจุบัน นํ้า รพีภัทรมีบุตร-ธิดาด้วยกัน 3 คือ
1. ณพรรณพ เอกพันธ์กุล หรือ น้องโอเชี่ยน เกิดเมื่อวันศุกร์ที่ 10 สิงหาคม พ.ศ. 2555
2. มารีนา เอกพันธ์กุล หรือ น้องมารีน เกิดเมื่อวันอาทิตย์ที่ 7 มกราคม พ.ศ. 2561
3. เอวาริณณ์ เอกพันธ์กุล หรือ น้องอาโป เกิดเมื่อวันพฤหัสบดีที่ 25 มีนาคม พ.ศ. 2564
รพีภัทรยังได้ฟาร์มตัวเองทั้งเลี้ยง ไก่ เลี้ยงควาย เลี้ยงม้า เลี้ยงปลา ที่ภูมิลำเนาของตนเองคือจังหวัดนครนายก
ทัศนะส่วนตัว

รพีภัทรเคยแสดงออกด้วยการแทะหัวปลาดุกประชดประชันพร้อมทั้งเรียกว่า "ยุคส้นตีน" โดยเป็นนัยถึงการบริหารรัฐบาลของประยุทธ์ จันทร์โอชาระหว่างการระบาดทั่วของโควิด-19 ในประเทศไทยและการเกิดการประท้วงในประเทศไทย พ.ศ. 2563–2564
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางช่องวัน 31
| ปี พ> ศ. | ชื่อเรื่อง | บทบาท | หมายเหตุ |
| --- | --- | --- | --- |
| 2567 | คู่พระคู่นาง | พระยาบำเรอราชสำราญ |  |

ละครโทรทัศน์ทั้งหมดด้านล่างนี้ออกอากาศทาง สถานีโทรทัศน์ไอทีวี
| ปี พ> ศ. | ชื่อเรื่อง | บทบาท | หมายเหตุ |
| --- | --- | --- | --- |
| 2545 | ทะเลฤๅอิ่ม | สุขุม (ขุม)​​ | ผลงานละครเรื่องแรก |

ละครโทรทัศน์ทั้งหมดด้านล่างนี้ออกอากาศทาง สถานีโทรทัศน์สีกองทัพบกช่อง 7
| ปี พ> ศ. | ชื่อเรื่อง | บทบาท | หมายเหตุ |
| --- | --- | --- | --- |
| 2545 | ผีขี้เหงา | ยอดขวัญ |  |
| 2546 | กระต่ายหลงจันทร์ | พีรวัส |  |
| 2546 | เบญจา คีตา ความรัก | สามภพ |  |
| 2547 | รักได้ไหมถ้าหัวใจไม่เพี้ยน | ธัญธร |  |
| 2547 | รักสุดขั้ว | นำชัย (น้ำ) |  |
| 2547 | รักวันละนิด | ธีระ (ที) |  |
| 2547 | หนี้ชีวิต | เสวี |  |
| 2548 | บันทึกรักของบุญลือ | บุญลือ |  |
| 2548 | เกิดแต่ตม | ปรปรก |  |
| 2548 | สืบ-สาว-ราว-รัก  | คมกริช |  |
| 2549 | ฟ้าสวยเลนส์ใส | นักขัตปรารภ (นักรบ) |  |
| 2549 | บ้านใกล้หัวใจติดกัน | พจนาถ (โพด) |  |
| 2549 | ธิดาซาตาน | วิเชนทร์ (เชน) |  |
| 2550 | หน่วยเปิ่น เกินพิกัด | ศิรพันทร์ |  |
| 2551 | ตลาดน้ำดำเนิน รัก ภาค 2 | จุรีกร (จุ๊ย) |  |
| 2551 | เรไรลูกสาวป่า | ไพรวัลย์ |  |
| 2551 | ทหารหญิงหัวใจแหวว | แดนไทย |  |
| 2551 | เส้นไหมกับนายหิน | หินหาญ |  |
| 2551 | เสน่ห์นางงิ้ว | ดำเกิง |  |
| 2552 | เสาร์ 5 | ยอด นางพญา |  |
| 2552 | สายสืบเสียงทอง | เจตน์ เจตนา | ละครซิทคอม |
| 2552 | โคกอิเลิ้งหรรษา | กรกมล |  |
| 2553 | บ้านนาคาเฟ่ | บรรดล |  |
| 2553 | รักในม่านเมฆ | เฉลิมชัย |  |
| 2553 | รักกระหน่ำซัมเมอร์เซล | ก้องภพ | ละครซิทคอม |
| 2553 | เจ้าสาวริมทาง | วิษณุ |  |
| 2554 | ค่าของคน | พัฒน์พิมาน |  |
| 2554 | เสาร์ 5 ตอนทับทิมสยาม | ยอด นางพญา |  |
| 2554 | นางฟ้ากับมาเฟีย | เทวัญ |  |
| 2555 | ไข่ลูกเขย | ทวนชัย |  |
| 2555 | ทนายสื่อรัก | ปลัดปราการ | ละครซิทคอม |
| 2556 | ปิ่นรัก | โยคิน คุณากร |  |
| 2556 | ลิเกเงินร้อย | ธงทอง |  |
| 2557 | ยมบาลเจ้าขา | พีระ | รับเชิญ |
| 2557 | กุหลาบร้ายของนายตะวัน | พีระ |  |
| 2557 | ยอดชายนายตุ๊กตุ๊ก | ฟุ้งเชิดไชย (เสี่ยฟ่ง) | รับเชิญ |
| 2557 | รักเต็มบ้าน | กรกฏ | ละครซิทคอม |
| 2558 | บุษบาท่าเรือ | ทิวไท |  |
| 2558 | เจ้านาง | ฉัตรโชค |  |
| 2559 | ลูกเขยมะไฟ แม่ยายมะดัน | ขจรศักดิ์ (จอห์น) |  |
| 2559 | คู่หู | ชลิต (ชิต) |  |
| 2560 | อาม่าอะพาร์ตเมนต์ | แสงสงกรานต์ | รับเชิญ |
| 2560 | บาปบริสุทธิ์ LIVE | ปกรณ์ |  |
| 2560 | มือเหนือเมฆ | เฉียดไชย |  |
| 2561 | มือปราบเหยี่ยวดำ | กรประเสริฐ ช่างเขียน / ตี๋ใหญ่ / เฮียตี๋ |  |
| 2562 |  พชรมนตรา | อาทิตย์ |  |
| 2562 | กุหลาบเกราะเพชร | พ.ต.ต.ชยธร |  |
| 2562 | สุภาพบุรุษจอมโจร   มธุรสโลกันตร์ | ผจง / เสือจง |  |
| 2563 | ฟ้ามีตะวัน | สิงขร (สิงห์) |  |
| 2564 | ทะเลลวง | ยศกร |  |
| 2565 | เสาร์ 5 | พ.อ.รพีภัทร เอกพันธ์กุล | รับเชิญ |
| 2565 | หุบพญาเสือ | เสือไพร / จอมโจรแพรแดง |  |
| 2565 | ป้อมปางบรรพ์ | เมือง |  |
ผลงาน > ละคร​เทิดพระ​เกียรติ​

2549​ ประทีปแห่งแผ่นดิน​ ตอน.. ใครมาซื้อที่​​ รับบท​ เด็ดเดี่ยว​
ผลงาน > ภาพยนตร์

2546 ภาพยนตร์วีซีดี เพื่อนกันฝันเต็มร้อย
2549​ ลูกตลก....ตกไม่ไกลต้น รับบท​ เจี๊ยว  ปฏิภาณ ธนาสานสมบัติ คู่กับ กชามาศ พรหมสาขา ณ สกลนคร  (อริษรา วิทวัส)
2560​ ทองดีฟันขาว รับบท​ อ้ายก่ำ
ผลงาน > Music Video

พระเอก MV แค่นี้พอใจไหม - ไดอาน่า แรนด์
ผลงาน > พิธีกร

รายการ 7 สีคอนเสิร์ตออนทัวร์
รายการ เส้นทางบันเทิง
รายการ เที่ยงบันเทิง
รายการ NAM RAPEEPAT EP.01 ช่อง YouTube:น้ำ รพีภัทร - Nam Rapeepat (2562)
ผลงาน > ผลงานเพลง

วงเฟรนด์ (อู๋ น้ำ ไผ่ บิ๊ก )
อัลบั้มที่1 : อัลบั้มเฟรนด์ 2545
อัลบั้มที่2 : อัลบั้นเพื่อนกันวันเปิดเทอม (ออกประมาณเดือน พ.ย 2547)
เพลง ถูกใจคนไหน (รวมนักแสดงชาย)​,เฮลโล โฮะ เฮะ (คู่กับ เจี๊ยบ ชมพูนุช)​- เพลงประกอบละคร เบญจา คีตา ความรัก​
เพลง กว่าจะรู้ตัว - เพลงประกอบละคร ธิดาซาตาน
เพลง ปันรักให้โลก ร่วมกับ วงศกร ปรมัตถากร , เขมนิจ จามิกรณ์ , ณิชานันท์ ฝั้นแก้ว , จิรพัฒน์ สุตตปัญญา - เพลงประกอบโครงการ 7 สี ปันรักให้โลก ปี 2
เพลง ต้องใช้หัวใจ - เพลงประกอบละคร ค่าของคน
เพลง จักรยานขาดรัก, แม่ไก่ตัวแก่, บ้าบอขอเป็นแฟน - เพลงประกอบละคร ไข่ลูกเขย
ลิเกเงินร้อย - เพลงประกอบละคร ลิเกเงินร้อย
เอ็นดูผมหน่อย - เพลงประกอบละคร ลูกเขยมะไฟ แม่ยายมะดัน
คู่หู - ร้องร่วมกับ ธัญญ์ ธนากร เพลงประกอบละคร คู่หู